laion/Wikipedia-Exotic huggingface dataset:
Apocalypse 91... The Enemy Strikes Black

Apocalypse 91… The Enemy Strikes Black — ამერიკული ჰიპ-ჰოპ ჯგუფ Public Enemy-ს მეოთხე სტუდიური ალბომი. იგი გამოვიდა 1991 წლის 1 ოქტომბერს, ლეიბლებზე Def Jam Recordings და Columbia Records. ალბომი კრიტიკოსების მიერ აღიარებული იქნა და მოხვდა The Village Voice-ის Pazz & Jop-ის სიის მეორე პოზიციაზე. Billboard 200-ში დისკი #4 პოზიციას იკავებდა, ხოლო Top R&B/Hip-Hop Albums-ის ჩარტში - პირველს. 1991 წლის 26 ნოემბერს მას RIAA-მ აშშ-ში მილიონი გაყიდული ასლისთვის პლატინის სტატუსი მიანიჭა. ყველა სიმღერის ავტორი — კარლტონ რიდენაური, სტიუარტ რობერტსი, გერი რინალდო და კერვინ „C-Dawg“ დეპერი, გარდა მითითებულისა. Apocalypse 91… The Enemy Strikes Black საიტზე Discogs (გამოცემების სია) ↑ ერლეუაინი, სტივენ თომას. Apocalypse 91...The Enemy Strikes Black – Public Enemy. AllMusic. დაარქივებულია ორიგინალიდან — 2016-01-29. ციტირების თარიღი: 2016-07-24. ↑ კოტი, გრეგ. (1991-10-11) Rockers Get Caught In The Crossroads. Chicago Tribune. დაარქივებულია ორიგინალიდან — 2016-07-01. ციტირების თარიღი: 2016-07-24. ↑ უაიტი, არმონდ. (1991-09-27) Apocalypse '91: The Enemy Strikes Black. Entertainment Weekly. დაარქივებულია ორიგინალიდან — 2016-01-09. ციტირების თარიღი: 2016-07-24. ↑ ჰოხმანი, სტივ. (1991-09-29) Maturity Wins Out in Enemy's Latest Public Confrontation; Public Enemy: 'Apocalypse '91: The Enemy Strikes Back', Def Jam/Columbia. Los Angeles Times. დაარქივებულია ორიგინალიდან — 2015-09-15. ციტირების თარიღი: 2016-07-24. ↑ „Public Enemy: Apocalypse 91… The Enemy Strikes Black“. NME: 47. 1995-07-15. ↑ „Public Enemy: Apocalypse 91… The Enemy Strikes Black“. Q (108): 132. September 1995. ↑ დეკერტისი, ენტონი. (1991-10-03) Apocalypse '91: The Enemy Strikes Black. Rolling Stone. დაარქივებულია ორიგინალიდან — 2007-01-14. ციტირების თარიღი: 2016-07-24. ↑ (2004) The New Rolling Stone Album Guide. Simon & Schuster, გვ. 661–662. ISBN 0-7432-0169-8.  ↑ Ro, Ronin (December 1991). „Apocalypse 91: The Enemy Strikes Black“. The Source (27): 55. ↑ კრისტგოუ, რობერტ. (1991-11-05) Consumer Guide. The Village Voice. დაარქივებულია ორიგინალიდან — 2016-03-03. ციტირების თარიღი: 2016-07-25. ↑ American album certifications – Public Enemy. Recording Industry Association of America. დაარქივებულია ორიგინალიდან — 2016-03-04. ციტირების თარიღი: 2016-07-30. ↑ 12.0 12.1 Apocalypse 91...The Enemy Strikes Black – Public Enemy — Awards. AllMusic. დაარქივებულია ორიგინალიდან — 2016-04-21. ციტირების თარიღი: 2016-04-21. ↑ UK albums charts – Apocalypse 91… The Enemy Strikes Black. Official Charts Company. დაარქივებულია ორიგინალიდან — 2015-04-05. ციტირების თარიღი: 2016-07-30.
გაბრიელა მისტრალის კულტურული ცენტრი

გაბრიელა მისტრალის კულტურული ცენტრი (ესპ. Centro Cultural Gabriela Mistral (GAM)) — კულტურული ცენტრი რომელიც მდებარეობს სანტიაგოში, 227-ე პროსპექტზე. თავიდან აშენდა, როგორც მესამე გაეროს ვაჭრობისა და განვითარების კონფერენციიის სათაო შენობა, რომელიც სანტიაგოში 1972 წელს ჩტარდა. შენობა სალვადორ ალიენდეს მთავრობის და მოხალისეთა დიდი ძალისხმევით 275 დღეში აშენდა. კონფერენციის შემდეგ 1973 წლის სამხედრო გადატრიალებამდე, გამოიყენებოდა როგორც კულტურული ცენტრი. 2006 წელს შენობის ნაწილი ცეცხლმა გაანადგურა, რის შემდეგაც მოხდა შენობის ძირეული რეკონსტრუქცია. განახლებული კულტურული ცენტრი 2010 წლის სექტემბერში გაიხსნა და მას გაბრიელა მისტრალის სახელი ეწოდა. დრეისთვის ცენტრი ღიაა ყველა სახის კულტურული ღონისძიებებისთვის. აქ მუდმივად ეწყობა სხვა და სხვა მიმდინარეობის გამოფენები და კულტურული ქტივობები. აღმოსავლეთ მხარის შესასვლელი Puerta al espacio, ავტორი: სამუელ რომანი. ავტორი: ხუან ბერნალ პონსე. Tekoteko Futuro esplendor Bebederos ავტორი: ლუის მანდეოლა ვიკისაწყობში არის გვერდი თემაზე: გაბრიელა მისტრალის კულტურული ცენტრი ↑ 1.0 1.1 Archived copy. დაარქივებულია ორიგინალიდან — 2012-01-19. ციტირების თარიღი: 2012-05-18.
ევროპა (მრავალმნიშვნელოვანი)

ტერმინს ევროპა შეიძლება ჰქონდეს ერთ-ერთი შემდეგი მნიშვნელობათაგანი: ევროპა — ქვეყნის ნაწილი, აზიასთან ერთად ქმნის ევრაზიის კონტინენტს. ევროპა — კუნძული ინდოეთის ოკეანეში. ევროპა — იუპიტერის თანამგზავრი. ევროპა — ლარს ფონ ტრიერის მიერ გადაღებული ფილმი
ოსბერგის გემი

ოსბერგის გემი — მუხისგან აგებული ვიკინგების გემი (დრაკარი) და საფლავი, აღმოჩენილი 1904 წელს ტენსბერგთან, ოსლოდან 113 კმ.–ის დაშორებით, ნორვეგიულ ვესტფოლდში. ნაწილების რესტავრაციის შემდეგ გემი სრულიად აღადგინეს. გემს ოცდაათი წყვილი ნიჩაბი აქვს, მაგრამ, როგორც ფიქრობენ, ის ზღვაში გასასვლელად არ იყო გამიზნული. დაახლოებით ახ.წ. 820 წელს აგებული გემი მეფის ასულისა და მისი მოახლეების საფლავად იქცა, რომლების მრავალ საყოფაცხოვრებო ნივთთან, მაგალითად, ქვაბებთან და საწოლთან ერთად დამარხეს. შეგიძლიათ იხილოთ მედიაფაილები თემაზე „ოსბერგის გემი“ ვიკისაწყობში. ინფორმაცია გემის შესახებ დაარქივებული 2007-02-11 საიტზე Wayback Machine. ვიკინგების გემების აღწერა დაარქივებული 2004-12-11 საიტზე Wayback Machine.
ზეინ ალ-შარაფ თალალი

ზეინ ალ-შარაფ თალალი (არაბ. زين الشرف بنت جميل; დ. 2 აგვისტო 1916, ალექსანდრია, ეგვიპტის სასულთნო — გ. 26 აპრილი 1994, ლოზანა, შვეიცარია) — იორდანიის დედოფალი და მეფე თალალის მეუღლე. ასევე იორდანიის მეფე ჰუსეინის დედა. ზეინა დაიბადა ალექსანდრიაში, შარიფი ჯამალ ბინ ნასერის, რომელიც ჰაურანის გუბერნატორი იყო და ვიჯდან ჰანიმის ოჯახში. მამამისი მექას შარიფის, ჰუსეინ ბინ ალის ძმისშვილი იყო, ხოლო დედამისი კვიპროსის გუბერნატორის, შაქირ ფაშას ქალიშვილი და ქამილ ფაშას ძმისშვილი იყო. ზეინა 1934 წლის 27 ნოემბერს ცოლად გაყვა თავის პირველ ბიძაშვილს, პრინც თალალ ბინ აბდულაჰს, რომლისგან გააჩინა ოთხი ვაჟი და ორი ქალიშვილი: მეფე ჰუსეინი (14 ნოემბერი 1935 – 7 თებერვალი 1999) პრინცესა ასმა (გარდაიცვალა დაბადებისას 1937 წელს) პრინცი მუჰამედი (დ. 2 ოქტომბერი 1940) პრინცი ჰასანი (დ. 20 მარტი 1947) პრინცი მუჰსინი (გარდაცვლილია) პრინცესა ბასმა (დ. 11 მაისი 1951) დედოფალი ზეინამ, 1950-იანი წლების დასაწყისში იორდანიის სამეფოს პოლიტიკურ განვითარებაში მნიშვნელოვანი როლი შეასრულა, თავისი საქველმოქმედო საქმიანობისა და ქალთა უფლებების დაცვის განხრით. დედოფალი მონაწილეობდა 1952 წლის კონსტიტუციის შემუშავებაში, რომელიც ქალებს გარკვეული უფლებები მისცა და ქვეყნის სოციალური განვითარება გააღრმავა. 1944 წელს შექმნა იორდანიის პირველი ქალთა კავშირი. დედოფალი ზეინა 1951 წელს აბდულა I-ის მკვლელობის შემდეგ და ახლად გამოცხადებული მეფე თალალის საზღვარგარეთ მკურნალობის დროს, შეავსო კონსტიტუციური ვაკუუმი. დედოფალი კვლავ ასრულებდა ამ როლს 1952 წლის აგვისტოში, სანამ მისი ვაჟი — ჰუსეინი 1953 წლის მაისში არ გამოცხადდა მონარქად, რომელიც 18 წლის ასაკში კონსტიტუციურად მოვალეობა მიიღო. 1948 წლის არაბულ-ისრაელის ომის შემდეგ, პალესტინელი ლტოლვილთა ჩასვლასთან ერთად, მან ათი ათასობით დევნილის დასახმარებლად ეროვნული გეგმა შეადგინა. ასევე 1948 წელს ხელი შეუწყო იორდანიის ეროვნული წითელი ნახევარმთვარის საზოგადოების ფილიალის ჩამოყალიბებას. თავისი ცხოვრების განმავლობაში, დედოფალი ზეინა დიდი დრო და ენერგია დახარჯა ამანში მდებარე უმ ალ-ჰუსეინის ბავშვთა სახლისთვის.  იორდანია : ალ-ჰუსეინ ბინ ალის ორდენი.  მალაიზია : მამულის დამცველის ორდენის საპატიო მეთაური (24 აპრილი 1965). ↑ Her Majesty Queen Zein al-Sharaf (1916-1994) ↑ Jordanian genealogy details ↑ Senarai Penuh Penerima Darjah Kebesaran, Bintang dan Pingat Persekutuan Tahun 1965.. დაარქივებულია ორიგინალიდან — 2018-09-28. ციტირების თარიღი: 2017-06-16.
ავთანდილ ქუთათელაძე

ავთანდილ ქრისტეფორეს ძე ქუთათელაძე (დ. 24 აგვისტო, 1947, თბილისი — გ. 27 ოქტომბერი, 2016) — ქართველი მხატვარი, ოქრომჭედელი, გრაფიკოსი, ქართველი ოქრომჭედლების - ძმები ქუთათელაძეების - უმცროსი ძმა. 1965 წელს დაამთავრა თბილისის მე-8-ე საშუალო სკოლა. 1970-1975 წლებში სწავლობდა თბილისის სამხატვრო აკადემიაში ხის, ლითონისა და სხვა მასალის მხატვრული დამუშავების განყოფილებაზე. მისი პედაგოგები იყვნენ მისი ძმა მ. ქუთათელაძე, ნ. კანდელაკი, დ.მიქატაძე, დ. ციციშვილი, ნ. ერგემლიძე, ზ. პეტუაშვილი. სადიპლომო ნამუშევარი იყო „ძველი ქართული სარიტუალო სასმისები“ (ყარყარა). სკოლის ასაკიდანვე ეზიარა ჭედურ ხელოვნებას. ძმებთან ერთად მუშაობდა XII საუკუნის ოქრომჭედლობის სტილში. ითვლება, რომ მათ ერთად აღადგინეს ძველი ოსტატების მივიწყებული ხელოვნება და დაუღალავი შრომისა და მხატვრული ნიჭის წყალობით მას ახალი სიცოცხლე შესძინეს. ავთანდილი უკვე 1966 წლიდან ხალხური შემოქმედების რესპუბლიკური სახლის სახვითი ხელოვნების განყოფილების მიერ აყვანილი იქნა აღრიცხვაზე როგორც ხალხური ოსტატი. მისი ნამუშევრები (ოქროსა და ვერცხლის სამკაულები, მხატვრული იარაღები, ჭურჭელი) დაცულია თბილისის, მოსკოვის, ყაბარდო-ბალკარეთის, იტალიის, აშშ-ის კერძო კოლექციებში და მუზეუმებში. გარდა ოქრომჭედლობისა, მისი ნამუშევრებია: დეკორატიული პანოები (სასტუმრო „მოსკოვი“), მხატვრული ჭაღები (სასტუმრო „ვოსტოკი“) ინტერიერის გაფორმება ჟელეზნოვოდსკის და ჩერკესსკის კულტურის სასახლეებში; შადრევნები ჩერკესკში. საქართველოს მხატვართა კავშირის წევრი 1981 წლიდან. ყოფილი სსრკ მხატვართა კავშირის წევრი 1981 წლიდან. მოსკოვი, ლენინგრადი, თბილისი (1966), მილანი, მონრეალი (1967), ბელგრადი, დორტმუნდი (1968), პარიზი, დრეზდენი (1970), ტალინი, ლვოვი, ნოვოსიბირსკი, ომსკი, ვილნიუსი, მოსკოვი (1971), ალჟირი, ბელგია, ბერლინი (1975), ჩეხოსლოვაკია (1976), იაპონია, კანადა, აშშ (1978), გფრ, იტალია (1979), საფრანგეთი, ლიტვა (1982). „ვინ ვინაა თანამედროვე ქართულ ხელოვნებაში“, ნინო ზაალიშვილის საერთო რედაქციით, „ქართული ბიოგრაფიული ცენტრი“, 2000
ჰაშიმიდები

ჰაშიმიდები — მმართველი დინასტია აღმოსავლეთ არაბეთის ზოგიერთ ქვეყანაში. სახელი ეწოდა ლეგენდარული ჰაშიმის სახელის მიხედვით, რომელიც კურაიშთა ტომის ფუძემდებელი (კურაიშთა ტომს ეკუთვნოდა მაჰმადი) იყო. დინასტიის დამაარსებელია მექის შერიფი, ჰუსეინ იბნ ალი ალ-ჰაშიმი, რომელიც 1916 წელს ჰიჯაზის მეფედ გამოაცხადეს. ჰუსეინ იბნ ალი ალ-ჰაშიმი (1916-1924) ალი იბნ ჰუსეინ ალ-ჰაშიმი (1924-1925) ფაისალ იბნ ჰუსეინი (1920 მარტი-ივლისი) აბდ ალ-ლაჰ იბნ ჰუსეინი (1920—1921) ფაისალ იბნ ჰუსეინი (ფეისალ I) (1921-1933) ღაზი იბნ ფაისალი (1933-1939) ფაისალი იბ ღაზი (ფეისალ II) (1939-1958) აბდ ალ-ლაჰ იბნ ჰუსეინი (1921-1946 ამირა) (1946-1951 წლებში მეფე) ტალალ იბნ აბდ ალ-ლაჰი (1951-1952) ჰუსეინ იბნ ტალალი (1952-1999) აბდულა ატ-ტანი იბნ ალ-ჰუსეინი (1999-დღემდე) ქართული საბჭოთა ენციკლოპედია, ტ. 11, თბ., 1987. — გვ. 609.
სადოვოე (მოლდოვა)

სადოვოე (რუმ. Sadovoe) — სოფელი მოლდოვაში, ბელცის მუნიციპალიტეტში. მდებარეობს ზღვის დონიდან 174 მეტრზე. 2004 წლის მონაცემებით, მოსახლეობა 1 369 ადამიანს შეადგენდა. მოლდოვის ადმინისტრაციული დაყოფა ბელცის მუნიციპალიტეტი ↑ Roșca A. Soarta mea, dragostea mea - Sadovoe — Chișinău: 2010. — გვ. 34. — ISBN 978-9975-66-213-0 <a href="https://wikidata.org/wiki/Track:Q21197"></a> ↑ Clasificatorul unităților administrativ-teritoriale al Republicii Moldova (CUATM) (რუმინული)
Konami

Konami Holdings Corporation (იაპონ. 株式会社コナミホールディングス კონამი კაბუსიკი გაისა; უკეთ ცნობილი, როგორც Konami?) — გასართობების მწარმოებელი იაპონური კომპანია, რომელიც ქმნის და დისტრიბუციას უწევს საკოლოექციო ბარათებს, ანიმეს, სლოტ აპარატებს, არკადულ აპარატებსა და ვიდეო თამაშებს. Konami ცნობილია ისეთი განთქმული ვიდეო თამაშების სერიების შექმნით, როგორებიცაა „Castlevania“, „Contra“, „Dance Dance Revolution“, „Frogger“, „Gradius“, „Metal Gear“, „Pro Evolution Soccer“, „Silent Hill“, „Suikoden“ და „Yu-Gi-Oh!“. 2012 წელს, კომპანია Hudson Soft-ის შთანთქმის შედეგად მის საკუთრებაში გადავიდა რამდენიმე თამაში, მათ შორის „Adventure Island“, „Bonk“, „Bloody Roar“, „Bomberman“, „Far East of Eden“ და „Star Soldier“. Konami არის მეოცე უმსხვილესი ვიდეო თამაშების კომპანია მსოფლიოს მასშტაბით შემოსავლების მხრივ. კომპანია დაარსდა 1969 წელს, ტოიონაკაში, ოსაკა, იაპონია, კაგემასა კოზუკის მიერ (რომელიც დღემდე რჩება Konami-ს თავმჯდომარედ) და დაკავებული იყო მუსიკალური ავტომატების გაქირავებითა და შეკეთებით. დასახელება "Konami" მომდინარეობს დამაარსებლის, კაგემასა კოზუკის და მისი პარტნიორების, ესინობუ ნაკამის, ჰირო მაცუდის და სეკიტი იისიჰარის გვარებიდან, რომლებმაც ერთობლივად დააფუძნეს Konami Industry Co., Ltd. კონამის შტაბ-ბინა მდებარეობს ტოკიოში. აშშ-ში Konami ვიდეო თამაშების ბიზნესს მართავს მისი ოფისის მეშვეობით, რომელიც მდებარეობს ელ-სეგუნდოში, კალიფორნია. ის ასევე ოფისს ფლობს სიდნეიში, ავსტრალია. 2016 წლის მონაცემით, მსოფლიოს მასშტაბით Konami-ს განკარგულებაში იყო 21 შვილობილი კომპანია. მთავარი სტატია: Konami-ს ვიდეო თამაშების სია. კონამის პორტალი: აზია დაარქივებული 2010-03-13 საიტზე Wayback Machine. , ავსტრალია, იაპონია კომპანიის პროფილი — GameSpot Konami-ს ისტორია დაარქივებული 2009-08-01 საიტზე Wayback Machine. Jap-Sai.com-ზე Konami Holdings Corporation (იაპონია) დაარქივებული 2012-09-23 საიტზე Wayback Machine. Konami Digital Entertainment Co., Ltd. დაარქივებული 2009-02-24 საიტზე Wayback Machine. Konami Sports Club Co., Ltd. Konami Real Estate, Inc. ↑ 1.0 1.1 1.2 Consolidated Financial Results for the Year Ended March 31, 2014 (Prepared in Accordance with U.S. GAAP). Konami Corporation (31 მარტი, 2014). დაარქივებულია ორიგინალიდან — ივლისი 14, 2014. ციტირების თარიღი: ივნისი 16, 2017. ↑ KONAMI. Shareholders Situation:As of March 31,2016 - KONAMI HOLDINGS CORPORATION. დაარქივებულია ორიგინალიდან — 2016-08-09. ციტირების თარიღი: 30 დეკემბერი, 2016. ↑ 3.0 3.1 Corporate Data - KONAMI HOLDINGS CORPORATION. KONAMI. ციტირების თარიღი: 30 დეკემბერი, 2016. ↑ Top 25 gaming companies. newzoo (2015). ციტირების თარიღი: 16 სექტემბერი, 2015. ↑ Corporate Data, konami.com ↑ Konami History. IGN. დაარქივებულია ორიგინალიდან — 2017-03-28. ციტირების თარიღი: 6 აგვისტო, 2015. ↑ Kelvon Yeezy. (2013)The Stories Behind the Names of 15 Gaming Brands You Know. Hongkiat. ციტირების თარიღი: 21 ივნისი, 2015.
დასავლეთი ევროპა

დასავლეთი ევროპა — ევროპის ერთ-ერთი გეოგრაფიული რეგიონი. მისი შინაარსი ხშირად იცვლებოდა, მაგრამ ყოველთვის გულისხმობდა საფრანგეთს, ბენილუქსის ქვეყნებს - ბელგია, ნიდერლანდები, ლუქსემბურგი, დიდ ბრიტანეთს და ირლანდიას. ამ ჯგუფს, როგორც წესი, ხშირად აკუთვნებდნენ გერმანიასაც, თუმცა გეოგრაფიულად ის უფრო ცენტრალური ევროპის ნაწილია. სხვადასხვა ისტორიული და პოლიტიკური გარემოებების გამო დასავლეთ ევროპაში შეჰყავდათ აგრეთვე შემდეგი ქვეყნებიც: პირენეის ნახევარკუნძულის ქვეყნები - ესპანეთი, პორტუგალია, ანდორა. აპენინის ნახევარკუნძულის ქვეყნები - იტალია, სან-მარინო, ვატიკანი. ჩრდილოეთის ქვეყნები - ნორვეგია, შვედეთი, ფინეთი, დანია, ისლანდია. ალპური ქვეყნები - შვეიცარია, ლიხტენშტაინი, ავსტრია, სლოვენია. სამხრეთის ქვეყნები - საბერძნეთი, თურქეთი. აღმოსავლეთი ევროპა სამხრეთი ევროპა ჩრდილოეთი ევროპა ცენტრალური ევროპა ევროპის სუბ-რეგიონები გაეროს თანახმად Teaching about Western Europe დაარქივებული 2006-06-01 საიტზე Wayback Machine. Western Europe.info
დიცინოდონტები

დიცინოდონტები (ლათ. Dicynodontia), ნამარხი ქვეწარმავლების ქვერიგი თერომორფების ქვეკლასისა. ცხოვრობდნენ პერმული პერიოდის ბოლოს და ტრიასული სდასაწყისში. სხვადასხვა ზომისა და იყვნენ — ვირთაგვადან მარტოქამდე, ქალა ჰქონდათ მასიური, ყბები — ნისკარტის მსგავსი, კბილები — რედუქცირებული (შერჩენილი ჰქონდათ მხოლოდ 2 ეშვი). დიცინოდონტების ნაშთები ნაპოვნია ყველა მატერიკზე (ავსტრალიის გარდა), განსაკუთრებით ბევრია სამხრეთ აფრიკაში. ქსე, ტ. 3, გვ. 592, თბ., 1978
მოლეკულა

მოლეკულა — მოცემული ნივთიერების უმცირესი ფორმა. მოლეკულები შედგებიან მინიმუმ ორი ატომისგან, რომლებიც ერთმანეთს უკავშირდებიან ქიმიური კავშირით. მოლეკულები არიან ნეიტრალური მუხტის მატარებლები. ↑ [1] ↑ Pauling, Linus (1970). ზოგადი ქიმია. ნიუ-ორკი: Dover Publications, Inc.. ISBN 0-486-65622-5.  ↑ Ebbin, Darrell, D. (1990). ზოგადი ქიმია, III გამოცემა. ბოსტონი: Houghton Mifflin Co.. ISBN 0-395-43302-9.  ↑ Brown, T.L. (2003). ქიმია – ცენტრალური მეცნიერება, IX გამოცემა.. ნიუ-ჯერსი: Prentice Hall. ISBN 0-13-066997-0.  ↑ Chang, Raymond (1998). ქიმია, VI გამოცემა.. ნეუ-ორკი: McGraw Hill. ISBN 0-07-115221-0.  ↑ Zumdahl, Steven S. (1997). ქიმია, IV გამოცემა.. ბოსტონი: Houghton Mifflin. ISBN 0-669-41794-7.
დიხა გუძუბა

დიხა გუძუბა — ბრინჯაოს ხანის ნამოსახლარი ბორცვი კოლხეთის დაბლობზე, ანაკლიის მახლობლად, მდ. ენგურის შესართავთან. გაითხარა 1934-1936 წლებში. შეისწავლა ბ. კუფტინმა. დიხა გუძუბაზე დადგენილია 4 კულტურული ფენა. I-ში აღმოჩნდა ხელით ნაძერწი კერამიკა და მეტალურგიული წარმოების ნაშთები (ბრინჯაოს ჩამოსასხმელი ყალიბები, წიდა). ეს ფენა თარიღდება ადრინდელი ბრინჯაოს ხანის დასასრულით (ძვ. წ. III - ძვ. წ. II ათასწლეულთა მიჯნა). II-III ფენები შუა ბრინჯაოს ხანას განეკუთვნება (ძვ. წ. XVIII- ძვ. წ. XV სს.). ამ ფენებში აღმოჩნდა ხის ძელურ ნაგებობათა ნაშთები, მდიდრულად ორნამენტირებული თიხის ჭურჭელი, მახას და ფეტვის მარცვალი და სხვა. IV ფენაში (გვიანდელი ბრინჯაოს ხანა) აღმოჩენილი კერამიკა ჩარხზე ნაკეთებია და განსხვავდება ქვედა ფენის კერამიკისაგან. ხოშტარია ნ., დიხა გუძუბა, კოლხეთის დაბლობის ძველი მოსახლეობა, «საქართველოს სსრ მეცნიერებათა აკადემიის მოამბე», 1944 ტ. 5, № 2; Куфтин Б. А., Материалы к апхеологии Колхиды, т. 2, Тб., 1950 გოგაძე ე., ქართული საბჭოთა ენციკლოპედია, ტ. 3, თბ., 1978. — გვ. 592-593.
ცენტრალური ევროპა

ცენტრალური ევროპა — ევროპის ერთ-ერთი გეოგრაფიული რეგიონი. ცენტრალური ევროპა არ არის ისეთი დამკვიდრებული ტერმინი, როგორც დასავლეთი ან აღმოსავლეთი ევროპა. ცივი ომის დასრულებისა და ევროკავშირის გაფართოების გამო ევროპის ცენტრმაც აღმოსავლეთით გადაინაცვლა. ამჟამად მასში ქვეყნების ორი ჯგუფი მოიაზრება: ალპური ქვეყნები - გერმანია, შვეიცარია, ლიხტენშტაინი, ავსტრია, სლოვენია. ვიშეგრადის ქვეყნები - პოლონეთი, ჩეხეთი, სლოვაკეთი, უნგრეთი. შენიშვნა: ცენტრალური ევროპის ქვეყნები რუკაზე მონიშნულია ცისფერით. აღმოსავლეთი ევროპა დასავლეთი ევროპა სამხრეთი ევროპა ჩრდილოეთი ევროპა
ბარა-მანსა

ბარა-მანსა (პორტ. Barra Mansa) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 381 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 177 813 ადამიანს შეადგენდა, მოსახლეობის სიმჭიდროვე 324.95 კმ²-ზე. ფართობი 547 196 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
იტაიტაია

იტაიტაია (პორტ. Itatiaia) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 695 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 28 783 ადამიანს შეადგენდა, მოსახლეობის სიმჭიდროვე 117.41 კმ²-ზე. ფართობი 245 147 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პინეირალი

პინეირალი (პორტ. Pinheiral) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 345 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 22 719 ადამიანს შეადგენდა, მოსახლეობის სიმჭიდროვე 296.86 კმ²-ზე. ფართობი 76 530 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პირაი

პირაი (პორტ. Piraí) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 387 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 26 314 ადამიანს შეადგენდა, მოსახლეობის სიმჭიდროვე 52.07 კმ²-ზე. ფართობი 505 375 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პორტუ-რეალი

პორტუ-რეალი (პორტ. Porto Real) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 385 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 16 592 ადამიანს შეადგენდა, მოსახლეობის სიმჭიდროვე 326.75 კმ²-ზე. ფართობი 50 779 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კუატისი

კუატისი (პორტ. Quatis) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 415 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 12 793 ადამიანს შეადგენდა, მოსახლეობის სიმჭიდროვე 44.72 კმ²-ზე. ფართობი 286 093 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
რეზენდი (რიო-დე-ჟანეირო)

რეზენდი (პორტ. Resende) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 407 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 119 769 ადამიანს შეადგენდა, მოსახლეობის სიმჭიდროვე 109.44 კმ²-ზე. ფართობი 119 769 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-კლარუ (რიო-დე-ჟანეირო)

რიუ-კლარუ (პორტ. Rio Claro) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 446 მეტრზე. მიეკუთვნება რიო-დე-ჟანეიროს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-პარაიბა-ფლუმინენსის შემადგენლობაში. 2010 წლის მონაცემებით, მოსახლეობა 17 425 ადამიანს შეადგენდა, მოსახლეობის სიმჭიდროვე 20.81 კმ²-ზე. ფართობი 837 264 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ხამანწკები (მოთხრობა)

ხამანწკები (რუს. Устрицы) — ანტონ ჩეხოვის მოთხრობა, რომელიც 1884 წელს დაიწერა. პირველად, 1884 წლის 16 დეკემბერს, ჟურნალ „Будильник“-ის 486-ე ნომერში გამოქვეყნდა ქვესათაურით „მონახაზი“ და ხელმოწერით ა. ჩეხონტე. ანტონ ჩეხოვმა მოთხრობა „ხამანწკები“ 1884 წელს დაწერა. თავდაპირველად ის 1884 წლის 16 დეკემბერს, ჟურნალ „Будильник“-ის 486-ე ნომერში გამოქვეყნდა. მოთხრობა უცვლელი სახით შევიდა ჩეხოვის 1886 წელს სანქტ-პეტერბურგში გამოცემულ კრებულში „ჭრელი მოთხრობები“, ხოლო მცირედ შეცვლილი ვერსიით კრებულის შემდეგ ოცდაათ გამოცემაში 1892—1899 წლებში. მოთხრობა აგრეთვე შესულია 1895 წელს გამოცემულ კრებულში „რუსი მწერლების მოთხრობები“ და მოგვიანებით ანტონ ჩეხოვის თხზულებების კრებულის პირველი გამოცემის მესამე ტომში. 1886 წლის 18 იანვარს ვიქტორ ბილიბინისთვის მიწერილ წერილში, როდესაც ის მას „ჭრელი მოთხრობების“ კრებულში შესატანად მოთხრობა „ხამანწკებს“ უგზავნიდა, ჩეხოვმა თავისი ამოცანა განსაზღვრა როგორც, პროფესიონალური სამედიცინო — როგორც ადამიანის ფიზიკური და სულიერი შეგრძნების გამოსახულება უკიდურესი სისუსტის მდგომარეობაში. ჩეხოვის სიცოცხლეშივე მოთხრობა ბულგარულ, უნგრულ, გერმანულ, პოლონურ, რუმინულ, სერბო-ხორვატულ, სლოვაკურ, ფინურ, ჩეხურ და შვედურ ენებზე ითარგმნა. მამა მცირეწლოვანი შვილით ფულის სათხოვნელად ატელიესთან ჩერდება. ღატაკი, შიმშილისგან დაუძლურებული ბავშვი ტავერნაში მყოფი ხალხის სასტიკი გათამაშების მსხვერპლი ხდება (რადგან არ იცოდა რა არის ხამანწკები — ნიჟარებს ჭამს). Чехов А. П. Устрицы // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982. ხამანწკები. ორიგინალური რუსული ტექსტი ხამანწკები. 1908 და 1922 წლების ინგლისურენოვანი თარგმანი ↑ მოთხრობა „ხამანწკები“
წმინდა ღამით

წმინდა ღამით (რუს. Святою ночью) — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 13 აპრილს, ჟურნალ „ახალი დრო“-ს 3636-ე ნომერში გამოქვეყნდა ან. ჩეხოვის ხელმოწერით. მოთხრობა „წმინდა ღამით“ თავდაპირველად 1886 წლის 13 აპრილს, ჟურნალ „ახალი დრო“-ს 3636-ე ნომერში გამოქვეყნდა. შესწორებული ვერსიით მოთხრობა 1887 წელს, სანქტ-პეტერბურგში გამოცემულ კრებულ „ბინდში“ დაიბეჭდა. 1898 წელს გამომცემლობა ტილდა-პრესმა მოთხრობა ცალკე გამოცემის სახით დაბეჭდა. ჩეხოვმა ის ადოლფ მარქსის მიერ 1899—1901 წლებში გამოცემული თხზულებების კრებულის მესამე ტომში შეიტანა. ჩეხოვის სიცოცხლეშივე მოთხრობა სლოვენურ ენაზე ითარგმნა. მოთხრობის მთავარი გმირი აღდგომის წინა დღეს, ადგილობრივ ეკლესიაში მისასვლელად და აღდგომის დღესასწაულით დასატკბობად მდინარე გოლტვაზე მოგზაურობს. გზაში ის მებორნე ბერს, სახელად იერონიმს გამოელაპარაკება. იერონიმი ოცდაათი წლის უცნაური ადამიანია, რომელიც თავზარდაცემულია ცოტა ხნის წინ საუკეთესო მეგობრისა და მოძღვრის, ღირსი ნიკოლოზის გარდაცვალების გამო. ეს უკანასკნელი დაუჯდომელის შესანიშნავი ოსტატი იყო. მთავარი გმირი აკვირდება საოცარ კონტრასტს საეკლესიო წირვა-ლოცვის მხიარულ სანახაობასა და იერონიმის მარტოობით გამოწვეულ წუხილს შორის. იმაზეც კი არავის უზრუნვია, რომ მებორნისათვის შემცვლელი გამოეგზავნა და ამიტომ მას ზედიზედ მეორე სმენაში მოუწია მუშაობა. Чехов А. П. Святою ночью // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982. წმინდა ღამით. ორიგინალური რუსული ტექსტი აღდგომის წინა ღამე, მოთხრობის ინგლისურენოვანი თარგმანი ↑ Рассказ Святою ночью. დაარქივებულია ორიგინალიდან — 2017-05-11. ციტირების თარიღი: 2017-06-21.